CELEX: 32014R0646
Language: lt
Date: 2014-06-12 00:00:00
Title: 2014 m. birželio 12 d. Komisijos įgyvendinimo reglamentas (ES) Nr. 646/2014 dėl tam tikrų prekių klasifikavimo Kombinuotojoje nomenklatūroje

18.6.2014   
            
            
               LT
            
            
               Europos Sąjungos oficialusis leidinys
            
            
               L 178/2
            
         KOMISIJOS ĮGYVENDINIMO REGLAMENTAS (ES) Nr. 646/2014
   2014 m. birželio 12 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 12 d.
      
         
            Komisijos vardu
         
         
            Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Plieno gaminys, kurio dalis strypo su sriegiu ir dalis padengta plastiku. Jis turi galvutę, kurioje padaryta išilginė kryžminė įpjova. Jo galas nėra nei smailėjantis, nei užaštrintas. Ilgis – maždaug 45 mm, išorinis skersmuo – maždaug 7 mm.
                  Gaminys yra aptaiso, skirto baldų įrangai, dalis. Gaminio srieginis galas turi būti įsriegtas į išgręžtą skylę vienoje baldo dalyje. Gaminio galvutė turi būti įkišta į išgręžtą skylę kitoje baldo dalyje. Abi baldo dalys sujungiamos įkišant galvutę į kitoje aptaiso dalyje esančią įpjovą (kita aptaiso dalis pateikimo metu nepridėta).
                  
                      (1) Žr. nuotrauką.
               
               
                  7318 19 00
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 83 skirsnio 1 pastaba bei KN kodus 7318 ir 7318 19 00 atitinkančiais prekių aprašymais.
                  Gaminys yra kombinuota prekė, sudaryta iš dviejų medžiagų. Jis klasifikuotinas pagal medžiagą, kuri nulemia jo esminį požymį (metalą).
                  Gaminys nepriskirtinas 8302 pozicijai kaip baldų įrangai skirti netauriųjų metalų aptaisai, nes gaminys yra tik sukomplektuoto aptaiso dalis ir turi 7318 pozicijai priskiriamo gaminio su sriegiais charakteristikas (žr. 83 skirsnio 1 pastabą).
                  Gaminys nelaikytinas 7318 pozicijai priskiriamu sraigtu, nes vien tik juo prekės netvirtinamos ir nerenkamos. Įsriegiamas tik srieginis galas, o kitas galas įkišamas į kitoje aptaiso dalyje esančią įpjovą. Todėl gaminys nepriskirtinas KN kodams 7318 12, 7318 14 arba 7318 15.
                  Todėl gaminys klasifikuotinas kaip kiti plieno gaminiai su sriegiais priskiriant KN kodą 7318 19 00.
               
            
         (1)  Nuotrauka pateikiama tik dėl informacijos.